ติดใจตั้งแต่สาขาแรก ตามไปกินสาขาอื่นๆ ก็ยังคงคุณภาพ ตอนนี้มีสาขาใหม่ที่มีโชค ใกล้บ้านมาอีกนิด 
ที่จอดรถสะดวก การจัดร้านโปร่งนั่งสบายไม่แออัด การเดินทางก็มาแยกรวมโชคร้านอยู่ในมีโชคพลาซ่าหาที่จอดในโครงการได้เลย ตัวร้านอยู่ใกล้ๆ กับคอฟฟี่บัส 

สาขานี้เพิ่งเปิดไม่นาน เรื่องของคุณภาพเค้ามีมาตรฐานโซลาวเพราะฉะนั้นไม่ต้องกังวลเรื่องรสชาติจะต่างไปจากสาขาอื่นๆ แต่ที่พิเศษสำหรับสาขานี้ก็คือจะมีเมนูบางอย่างที่ไม่มีที่อื่น อย่างตำยอดมะพร้าวไข่เค็ม เป็นเมนูพิเศษที่เจ้าของร้านเพิ่มขึ้นมาเพราะความชอบส่วนตัว จานนี้อร่อยเลยแนะนำว่าต้องลอง 

ส่วนเมนูอื่นๆ ตำปูปลาร้าจัดว่าปลาร้าหอมนัวดีเลย
ไก่ทอดเกลือ ปกติทุกครั้งจะสั่งไก่ทอดน้ำปลาซึ่งเป็นเมนูเด่นของโซลาว แต่ครั้งนี้ลองไก่ทอดเกลือ อันนี้มีกลิ่นกระเทียมเด่นมาก อร่อย!
ตำปูม้า จานนี้เลือกได้ว่าจะใส่เส้นมะละกอหรือไม่ใส่ ปูสดดี อร่อย!
ต้มแซ่บเอ็นแก้ว รสชาติจัดจ้านดีเลย ซดคล่องคอ 
หมึกทอดกระเทียม จานนี้อร่อยดี ชอบ ติดใจไปสาขาไหนก็ต้องสั่ง 

เรื่องของราคาก็ถือว่ามาตรฐาน การบริการดี 
ให้ 4 ดาว 
